2.3 การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

  บริษัทฯ ดำเนินธุรกิจเกี่ยวกับการรับเหมางานก่อสร้างขนาดใหญ่
  โดยเน้นผลงานก่อสร้างที่มีคุณภาพสูง และมีจุดมุ่งหมายสูงสุด คือ
  มาตรฐานของผลงานก่อสร้างที่มีคุณภาพ เพื่อตอบสนองความต้องการของลูกค้า
  และใช้เทคโนโลยีการก่อสร้างที่ทันสมัย ลักษณะงานก่อสร้างของบริษัทฯ แบ่งเป็นประเภทใหญ่ๆ
  ได้ 2 ประเภท คือ

1.  งานโยธา ได้แก่ งานก่อสร้างระบบขนส่งทางรถไฟ งานก่อสร้างถนน
    งานก่อสร้างทางในระดับดิน และทางยกระดับ สะพานข้ามทางแยก สะพานข้ามแม่น้ำ
    อาคารสำนักงาน อาคารโรงงาน อาคารพักอาศัย เขื่อน คลองส่งน้ำ ระบบบำบัดน้ำเสีย
    ระบบกำจัดขยะ งานวางสายเคเบิ้ลใต้ดิน เป็นต้น

2.  งานเครื่องกล ได้แก่ งานก่อสร้างโครงสร้างเหล็ก งานติดตั้งเครื่องจักร และอุปกรณ์ต่าง ๆ
    ในโรงงานอุตสาหกรรม เช่น สะพานเหล็กข้ามทางแยก การเดินท่อก๊าซ ท่อน้ำมันขนาดใหญ่
    งานวางท่อประปาส่งน้ำ งานก่อสร้างโครงสร้างเหล็กขนาดใหญ่ เป็นต้น

+--------+--------+---+-------------+---+-------------+---+-------------+
|        | ปี      |   | 2547 (2004) |   | 2546 (2003) |   | 2545 (2002) |
|        |        |   |             |   |             |   |             |
|        |        |   | (ล้านบาท)    |   | (ล้านบาท)    |   | (ล้านบาท)    |
+--------+--------+---+-------------+---+-------------+---+-------------+
| ประเภท |        |   |             |   |             |   |             |
+--------+--------+---+-------------+---+-------------+---+-------------+
| ง      |        |   | 6,650.14    |   | 3,563.32    |   | 2,767.93    |
| านโยธา |        |   |             |   |             |   |             |
+--------+--------+---+-------------+---+-------------+---+-------------+
| งานเ   |        |   | 1,589.59    |   | 1,723.46    |   | 1,136.55    |
| ครื่องกล |        |   |             |   |             |   |             |
+--------+--------+---+-------------+---+-------------+---+-------------+
| อื่นๆ    |        |   | 0           |   | 0           |   | 0           |
+--------+--------+---+-------------+---+-------------+---+-------------+
| รวม    |        |   | 8,239.73    |   | 5,286.70    |   | 3,904.34    |
+--------+--------+---+-------------+---+-------------+---+-------------+

ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

  บริษัท ซิโน - ไทย เอ็นจีเนียริ่ง แอนด์ คอนสตรัคชั่น จำกัด (มหาชน) เป็นบริษัทฯ
  ที่ได้รับการรับรองมาตรฐาน ISO 9002
  จึงเป็นการสร้างความมั่นใจให้กับลูกค้าได้เป็นอย่างดีถึงผลงานและการให้บริการ
  อีกทั้งยังเตรียมพร้อมต่อการแข่งขันในระดับนานาชาติในอนาคต
  ด้วยผลงานที่มีคุณภาพเป็นที่เชื่อถือและไว้วางใจของลูกค้าภายในประเทศ บริษัทฯ
  จึงได้ขึ้นทะเบียนเป็นผู้รับเหมาประเภทต่างๆ กับทางราชการ
  และรัฐวิสาหกิจทุกแห่งที่เกี่ยวข้องกับอุตสาหกรรมก่อสร้าง
  โดยสามารถจำแนกรายละเอียดดังต่อไปนี้

-   กรมโยธาธิการและผังเมือง

  ------------------ ----------------------------------------------------------- ----------- ------------ ----------------
  สาขางานก่อสร้าง      งานอาคาร                                                    งานเขื่อน     ทางระบายน้ำ   ระบบบำบัดน้ำเสีย

  ประเภทชั้น           1                                                           1           1            1

  วงเงินก่อสร้าง        <-----------------------ไม่จำกัดวงเงิน--------------------->                            
  ------------------ ----------------------------------------------------------- ----------- ------------ ----------------

-   กรมทางหลวงชนบท

  ------------------------- ------------------------------------------------- -----------------------
  สาขางานก่อสร้าง             งานทาง                                            งานสะพาน

  ประเภทชั้น                  พิเศษ                                              พิเศษ

  วงเงินก่อสร้าง               <------------------ไม่จำกัดวงเงิน---------------->   
  ------------------------- ------------------------------------------------- -----------------------

-   กรุงเทพมหานคร

  ------------------------- ------------------------------------------------- -----------------------
  สาขางานก่อสร้าง             งานทาง                                            งานอาคาร

  ประเภทชั้น                  1                                                 1

  วงเงินก่อสร้าง               <------------------ไม่จำกัดวงเงิน---------------->   
  ------------------------- ------------------------------------------------- -----------------------

-   การไฟฟ้าฝ่ายผลิตแห่งประเทศไทย งานก่อสร้างทุกประเภท (ไม่จำกัดวงเงิน)

-   กรมชลประทาน งานก่อสร้างชลประทาน ชั้น 1 (ไม่จำกัดวงเงิน)

-   กรมทางหลวง

+------------------------+---------------------+-----------------------+
|   สาขางานก่อสร้าง        | งานทาง              | งานสะพานและท่อ         |
+------------------------+---------------------+-----------------------+
| ประเภทชั้น               | 1                   | 1                     |
+------------------------+---------------------+-----------------------+
| วงเงินก่อสร้าง            | <--------           |                       |
|                        | ----------ไม่จำกัดวงเ |                       |
|                        | งิน----------------> |                       |
+------------------------+---------------------+-----------------------+

-   บริษัท การท่าอากาศยานไทย จำกัด (มหาชน)

  ------------------------- ------------------------------------------------- -----------------------
  สาขางานก่อสร้าง             งานอาคาร                                          งานโยธา

  ประเภทชั้น                  1                                                 1

  วงเงินก่อสร้าง               <------------------ไม่จำกัดวงเงิน---------------->   
  ------------------------- ------------------------------------------------- -----------------------

-   บริษัท กสท โทรคมนาคม จำกัด (มหาชน)

  ------------------- ------------------------------------------------- ----------------- -----------------
  สาขางานก่อสร้าง       งานทาง                                            งานอาคาร          ท่อร้อยสาย

  ประเภทชั้น            1                                                 1                 1

  วงเงินก่อสร้าง         <------------------ไม่จำกัดวงเงิน---------------->                     
  ------------------- ------------------------------------------------- ----------------- -----------------

-   การประปาส่วนภูมิภาค

  ----------------------------------- -----------------------------------
  สาขางานก่อสร้าง                       ทุกประเภท

  ประเภทชั้น                            1

  วงเงินก่อสร้าง                         ไม่จำกัดวงเงิน
  ----------------------------------- -----------------------------------

-   บริษัท ทศท คอร์ปอเรชั่น จำกัด (มหาชน)

  ------------------- ------------------------------------------------- ---------------- ----------------
  สาขางานก่อสร้าง       งานทาง                                            งานอาคาร         งานท่อร้อยสาย

  ประเภทชั้น            1                                                 1                1

  วงเงินก่อสร้าง         <------------------ไม่จำกัดวงเงิน---------------->                    
  ------------------- ------------------------------------------------- ---------------- ----------------

-   การเคหะแห่งชาติ

  ---------------- ------------------------------------------------- --------- ----------- --------- -------------------
  สาขางานก่อสร้าง    อาคารทั่วไป                                         อาคารสูง   อาคารพิเศษ   งานโยธา   งานระบบบำบัดน้ำเสีย,
                                                                                                     ประปา, บ่อบาดาล

  ประเภทชั้น         1                                                 1         1           1         1

  วงเงินก่อสร้าง      <------------------ไม่จำกัดวงเงิน---------------->                                   
  ---------------- ------------------------------------------------- --------- ----------- --------- -------------------

(2) ภาวะตลาดและการแข่งขัน

1.  นโยบายและลักษณะการตลาดของผลิตภัณฑ์และบริการที่สำคัญ

-   กลยุทธ์การแข่งขัน

1.  ยึดหลักการดำเนินงานโดยเน้นถึงคุณภาพ และความปลอดภัยของงานก่อสร้างเป็นสำคัญ
    รวมทั้งการดำเนินงานให้แล้วเสร็จ
    และส่งมอบงานให้กับลูกค้าตามตารางเวลาเพื่อดำรงไว้ซึ่งภาพลักษณ์ที่ดีของบริษัทฯ

2.  บริษัทฯ ได้กำหนดนโยบายคุณภาพ
    เพื่อใช้เป็นแนวทางปฏิบัติภายในองค์กรให้ได้ผลงานออกมาได้ตรงตามมาตรฐานและตอบสนองความต้องการลูกค้า

3.  รับงานก่อสร้างทั่วไปทั้งด้านโยธา เครื่องกล และไฟฟ้า
    นอกจากนี้ยังขายและให้เช่าเครื่องจักรเพื่อการก่อสร้างแก่บริษัทในเครือซึ่งบริหารงานที่เกี่ยวข้องกับการก่อสร้างอื่น
    ๆ

-   อุตสาหกรรมก่อสร้างเป็นงานที่ต้องการความรู้ และความชำนาญของบุคลากรจากหลาย ๆ
    สาขา โดยเฉพาะในปัจจุบันงานภาคเอกชนมีลักษณะที่เปลี่ยนแปลงไป เช่น ในรูปแบบของ
    Turnkey project บริษัท ซิโน-ไทยฯ จึงได้เล็งเห็นถึงความต้องการของลูกค้า
    และได้ปรับรูปแบบของการเสนอราคาและบุคลากรให้สามารถรองรับการแข่งขันรูปแบบที่แปลี่ยนไป
    โดยเน้นการเพิ่มประสิทธิภาพของบุคลากรเพื่อเป็นการลดต้นทุนด้านการผลิตและเตรียมรองรับงานในส่วนภาคเอกชนที่กำลังขยายตัวเพิ่มมากขึ้นตามสภาพเศรษฐกิจ
    รวมถึงการเตรียมพร้อมในการจัดซื้อจัดจ้างโดย
    อิเล็กทรอนิกส์ ( E-Auction)

-   ลักษณะลูกค้า

อุตสาหกรรมการรับเหมาก่อสร้างเป็นอุตสาหกรรมที่มีการเคลื่อนไหวในทิศทางเดียวกันกับภาวะเศรษฐกิจโดยรวม
กล่าวคือในช่วงที่เศรษฐกิจของประเทศมีแนวโน้มของการขยายตัว
ทำให้อุตสาหกรรมรับเหมาก่อสร้างขยายตัวตามไปด้วยโดยเฉพาะอย่างยิ่งงานภาครัฐในส่วนงานระบบขนส่งมวลชน
ซึ่งหากมีการค้าการลงทุนที่สูงขึ้น จะเป็นผลทำให้อัตราการขยายตัวของอุตสาหกรรมรับเหมาก่อสร้าง
มีแนวโน้มที่สูงขึ้นด้วย

ในช่วงหลายปีที่ผ่านมามีการขยายตัวทางเศรษฐกิจภาคอสังหาริมทรัพย์และการก่อสร้างอย่างต่อเนื่อง
อัตราการขยายตัวที่ดี จะส่งผลดีต่อการดำเนินงานของธุรกิจในอุตสาหกรรมการรับเหมาก่อสร้าง
จำนวนโครงการก่อสร้างต่างๆ มีแนวโน้มเพิ่มสูงขึ้นอย่างต่อเนื่องทั้งภาครัฐและภาคเอกชน
แต่บริษัทฯ ยังเน้นเรื่องคุณภาพของงานเป็นหลัก

ลักษณะของลูกค้าของบริษัทฯ แบ่งออกเป็น 2 กลุ่มใหญ่ คือ ภาคราชการและภาคเอกชน
โดยมีสัดส่วนของงานภาคราชการ : ภาคเอกชน ในปี 2546 มีอัตราส่วนประมาณ 58.06% :
41.94% และในปี 2547 มีอัตราส่วนประมาณ 60.57% : 39.43% สำหรับปี 2548 บริษัทฯ
ตั้งเป้าหมายของงานภาคราชการ โดยมีสัดส่วนประมาณ 72.73% และงานภาคเอกชนประมาณ
27.27% เนื่องจากภาครัฐบาลมีแผนที่จะลงทุนในโครงการขนาดใหญ่มากขึ้น
ลูกค้าในภาคเอกชนในแต่ละปีจะกระจายออกไปหลากหลายมีสัดส่วนไม่แน่นอน
ขึ้นกับสภาพเศรษฐกิจในปีนั้นๆ และระยะเวลาในการก่อสร้างของแต่ละโครงการ
ลูกค้ารายใหญ่ทางภาคเอกชน เช่น National Petrochemical PCL., Nakornthai Strip
Mill PLC., Thai Olefins PLC. ส่วนลูกค้าในภาคราชการมีสัดส่วนคงเดิมในแต่ละปีเช่นเดิม
แต่ในปี2548 นี้งานจะเน้นไปทางรัฐวิสาหกิจ ตัวอย่างลูกค้าภาคราชการและรัฐวิสาหกิจ ได้แก่
กรมทางหลวงชนบท กรมชลประทาน กรมทางหลวง กรุงเทพมหานคร และเทศบาลต่าง ๆ
การรถไฟแห่งประเทศไทย การทางพิเศษแห่งประเทศไทย
การรถไฟฟ้าขนส่งมวลชนแห่งประเทศไทย การไฟฟ้านครหลวง การประปานครหลวง บริษัท
การบินไทย จำกัด (มหาชน) เป็นต้น

-   กลุ่มลูกค้าเป้าหมาย

    1.  งานภาคราชการและรัฐวิสาหกิจ ประกอบด้วย กรมทางหลวงชนบท กรมชลประทาน
        กรมทางหลวง กรุงเทพมหานคร และเทศบาลต่าง ๆ การรถไฟแห่งประเทศไทย
        การทางพิเศษแห่งประเทศไทย การรถไฟฟ้าขนส่งมวลชนแห่งประเทศไทย
        การไฟฟ้านครหลวง การประปานครหลวง บริษัท การบินไทย จำกัด (มหาชน) เป็นต้น

    2.  งานภาคเอกชน ประกอบด้วย โรงงานปิโตรเคมี และอุตสาหกรรมที่เกี่ยวข้อง เช่น
        อุตสาหกรรมหนัก และโรงไฟฟ้า เป็นต้น

  ---------- ---------- ---------- ---------- ---------- ---------- ----------
  ลูกค้า       2547                  2546                  2545       
             (2004)                (2003)                (2002)     

             ล้านบาท     เปอร์เซ็นต์   ล้านบาท     เปอร์เซ็นต์   ล้านบาท     เปอร์เซ็นต์

  1.         4,990.80   60.57%     3,609.46   58.06%     2,036.11   52.15%
  ภาครัฐบาล                                                          

  2.         3,248.92   39.43%     2,217.24   41.94%     1,868.23   47.85%
  ภาคเอกชน                                                          

  รวม        8,239.73   100%       5,286.70   100%       3,904.34   100%
  ---------- ---------- ---------- ---------- ---------- ---------- ----------

2.  ภาวะการแข่งขัน

-   สภาพการแข่งขันในอุตสาหกรรม

  ในภาวะตลาดปัจจุบันของอุตสาหกรรมการก่อสร้าง เป็นช่วงที่เศรษฐกิจกำลังขยายตัว
  งานในภาคเอกชนมีปริมาณสูงขึ้น และเช่นเดียวกันกับงานภาคราชการที่เพิ่มสูงขึ้น
  เนื่องมาจากรัฐบาลมีนโยบายที่จะแก้ไขปัญหาการจราจร
  ทำให้งานก่อสร้างภาคราชการจึงเป็นโครงการที่มีขนาดใหญ่
  ทำให้เกิดภาวะของการแข่งขันไม่รุนแรงเท่ากับหลายปีที่ผ่านมา บริษัทฯ
  จึงมีโอกาสที่จะพัฒนาการทำงานให้มีคุณภาพดียิ่งขึ้น
  โดยหางานในส่วนที่ต้องอาศัยเทคโนโลยีที่สูงขึ้น เพื่อพัฒนาเทคนิคการก่อสร้างใหม่ๆ
  ให้เป็นประโยชน์ต่อองค์กรและบริษัทในธุรกิจเดียวกันอื่นๆ
  ทั้งยังมีเป้าหมายที่จะปรับขยายฐานส่วนแบ่งในตลาดให้ใหญ่ขึ้น เพื่อจะก้าวขึ้นเป็นบริษัทฯ
  รับเหมาก่อสร้างอันดับหนึ่งของประเทศได้ในที่สุด

-   จำนวนคู่แข่งขันโดยประมาณ

  สามารถจำแนกคู่แข่งของบริษัทฯ ตามลักษณะงานก่อสร้างหลักของบริษัทฯ คือ ประเภทงานโยธา
  ได้แก่ งานอาคาร งานสาธารณูปโภค เช่น งานถนนและสะพาน งานเขื่อน
  คลองส่งน้ำและระบบประปา งานระบบบำบัดน้ำเสีย และระบบกำจัดขยะ
  โดยมีคู่แข่งที่มีศักยภาพพอที่จะแข่งขันกับบริษัทฯ ได้จำนวนไม่เกิน 10 รายในแต่ละลักษณะงาน

-   ขนาดของบริษัทฯ เมื่อเทียบกับคู่แข่งขัน

เมื่อพิจารณาทางด้านสินทรัพย์รวมของบริษัทฯ
เปรียบเทียบกับบริษัทรับเหมาก่อสร้างขนาดใหญ่ที่จดทะเบียนในตลาดหลักทรัพย์ บริษัทฯ
มีขนาดของสินทรัพย์ใหญ่เป็นอันดับ 3 โดยมีสินทรัพย์รวมอยู่ที่ 8,009.41 ล้านบาท อย่างไรก็ดี
เมื่อพิจารณาจากรายได้หลัก คือรายได้จากการก่อสร้าง บริษัทฯ
มีการเติบโตของรายได้ในอัตราที่สูง และในปี 2547 เมื่อเปรียบเทียบกับบริษัทคู่แข่งขนาดใหญ่
บริษัทฯ มียอดรายได้จากการก่อสร้างสูงเป็นอันดับที่ 2 โดยมีรายได้จากการก่อสร้างอยู่ที่
8,239.73 ล้านบาท

-   สถานภาพและศักยภาพในการแข่งขัน

ในช่วงหลายปีที่ผ่านมา เป็นช่วงที่มีการปรับปรุงกลยุทธ์ต่าง ๆ ของบริษัทฯอย่างต่อเนื่อง
ทั้งการปรับปรุงพัฒนาบุคลากร เพิ่มประสิทธิภาพในการบริหารทรัพย์สิน
ลดขั้นตอนและพัฒนาระบบการทำงาน และสร้างเสริมความปลอดภัยในการทำงาน
จึงทำให้ต้นทุนของบริษัทฯ ที่เคยแบกรับภาระต้นทุนและดอกเบี้ยที่สูง ลดลงเป็นอย่างมาก
ทำให้ได้เปรียบคู่แข่งรายอื่นๆ ทั้งการส่งเสริมให้มีการปรับปรุงคุณภาพของบุคลาการในองค์กร
ให้มีประสิทธิภาพให้สูงขึ้น รวมทั้งการนำเอาเทคโนโลยีมาประยุกต์ใช้ในอุตสาหกรรมการก่อสร้าง
เช่น การนำเอาระบบ Computer มาใช้ควบคุมระบบการจัดซื้อจัดจ้าง และทางระบบบัญชี
เพื่อช่วยลดการสูญเสียเวลาและต้นทุนลงเป็นอย่างมาก

ในปัจจุบันงานในภาคเอกชนมีลักษณะเปลี่ยนแปลงไปสู่งานที่ต้องการความรู้และความชำนาญของบุคลากรหลาย
ๆ สาขาเช่น ในรูปแบบของ Turnkey project บริษัทฯ จึงได้ปรับปรุงรูปแบบของการเสนอราคา
และสรรหาบุคลากรให้สอดคล้อง เหมาะสมต่อการแข่งขัน
เพื่อเตรียมรองรับงานในส่วนภาคเอกชนที่กำลังขยายตัวเพิ่มมากขึ้น

นอกจากนี้บริษัทฯ นำเอาเทคโนโลยีสารสนเทศมาประยุกต์ใช้ในอุตสาหกรรมการก่อสร้าง เช่น
การนำเอาระบบ Oracle
มาใช้ในการดำเนินงานในสำนักงานใหญ่ทั้งระบบบัญชีและระบบการจัดซื้อเพื่อเพิ่มประสิทธิภาพในการทำงาน
ซึ่งช่วยลดระยะเวลาและวัสดุเหลือใช้ลงเป็นอย่างมาก
อีกทั้งยังสามารถควบคุมและตรวจสอบค่าใช้จ่ายได้ตลอดเวลาอีกด้วย
จากปัจจัยดังกล่าวนี้ทำให้บริษัทฯ มีศักยภาพในการแข่งขันที่สูงเมื่อเทียบกับคู่แข่งรายอื่นๆ
นอกจากนี้การที่บริษัทฯ ได้ผ่านการรับรองมาตรฐาน ISO 9002 แสดงให้เห็นว่าบริษัทฯ
มีระบบการบริหารคุณภาพในการดำเนินงานที่มีประสิทธิภาพและได้มาตรฐาน
สามารถตอบสนองความต้องการของลูกค้าได้เป็นอย่างดี บริษัทฯ
ให้ความสำคัญกับโครงสร้างทางการเงินที่มั่นคง
การมีอัตราส่วนหนี้สินต่อส่วนของผู้ถือหุ้นที่อยู่ในระดับต่ำ
และการมีสภาพคล่องที่เหมาะสมและเพียงพอในการใช้เป็นเงินทุนหมุนเวียนในการดำเนินงาน
อันเป็นการสร้างความมั่นใจให้กับลูกค้าของบริษัทฯ

(3) งานที่ยังไม่ส่งมอบเฉพาะงานโครงการ หรือซื้อขายที่มีมูลค่าสูง

- งานที่ยังไม่ส่งมอบ ณ วันสิ้นงวดปีบัญชี 2547 มีดังนี้

มูลค่างานตามสัญญา งานที่ส่งมอบแล้ว งานที่ยังไม่ได้ส่งมอบ

(ล้านบาท) (ล้านบาท) (ล้านบาท)

ปี 2547 41,676.61 15,095.84 26,580.77

- งานที่ยังไม่ส่งมอบ ณ.วันสิ้นงวด 31 ธันวาคม 2547 ที่มีมูลค่ามากกว่า 10%
ของรายได้รวมมีดังนี้

+--------------------------+-----------------+--------------+---------+
| ชื่อโครงการ                | เจ้าของงาน       | ที่ตั้ง          | มูลค่างาน |
|                          |                 |              |         |
|                          |                 |              | (       |
|                          |                 |              | ล้านบาท) |
+==========================+=================+==============+=========+
| โครงการก่อสร้างถนนวงแหวน   | กรมทางหลวงชนบท, | กรุงเทพมหานคร | 1       |
|                          |                 | และ          | ,482.33 |
| อุตสาหกรรม                | การไฟฟ้านครหลวง, | สมุทรปราการ   |         |
|                          |                 |              | จาก     |
|                          | การประปานครหลวง |              | มูลค่างาน |
|                          |                 |              | 5       |
|                          | และบริษัท ท.ศ.ท.  |              | ,735.90 |
+--------------------------+-----------------+--------------+---------+
| โครงการก่อ                | กรมทางหลวงชนบท, | นนทบุรี        | 1       |
| สร้างสะพานข้ามแม่น้ำเจ้าพระยา |                 |              | ,575.39 |
| บริเวณปากเกร็ด สัญญาที่ 1     | การไฟฟ้านครหลวง, |              |         |
|                          |                 |              |         |
|                          | การประปานครหลวง |              |         |
|                          |                 |              |         |
|                          | และบริษัท ท.ศ.ท.  |              |         |
+--------------------------+-----------------+--------------+---------+
| KAENG KHOI 2 POWER       | ALSTOM / GULF   | แก่งคอย /     | 2       |
| PROJECT                  |                 | สระบุรี        | ,361.55 |
+--------------------------+-----------------+--------------+---------+
| โครงการระบบขนส่งทางร      | การร            | กรุงเทพมหานคร | 12      |
| ถไฟเชื่อมท่าอากาศยานสุวรรณภูมิ | ถไฟแห่งประเทศไทย | และ          | ,260.37 |
| และสถานีร                 |                 | สมุทรปราการ   |         |
| ับส่งผู้โดยสารอากาศยานในเมือง |                 |              | จาก     |
|                          |                 |              | มูลค่างาน |
|                          |                 |              | 24      |
|                          |                 |              | ,212.15 |
+--------------------------+-----------------+--------------+---------+
| โครงการก่อสร้างอาคารพักอาศัย | บมจ.เหมราช      | กรุงเทพมหานคร | 1       |
| สูง 38 ชั้น จำนวน 1 หลัง และ |                 |              | ,233.55 |
| สูง 28 ชั้น จำนวน 1 หลัง     |                 |              |         |
+--------------------------+-----------------+--------------+---------+
| โครงการสนามบินสุวรรณภูมิ     | บทม.            | ส            | 1       |
|                          |                 | นามบินสุวรรณภูมิ | ,520.00 |
| ส่วนงานอ                  |                 |              |         |
| าคารในเขตสินค้าปลอดภาษีส่วนที่ |                 |              |         |
| 1                        |                 |              |         |
+--------------------------+-----------------+--------------+---------+
| โครงการก่อสร้างอา          | กรุงเทพมหานคร    | กรุงเทพมหานคร | 2       |
| คารศาลาว่าการกรุงเทพมหานคร |                 |              | ,267.29 |
| 2 (ระยะที่ 3)              |                 |              |         |
+--------------------------+-----------------+--------------+---------+

-   ปัจจัยที่ทำให้โครงการไม่สามารถดำเนินไปตามแผนได้

ปัจจัยสำคัญที่ทำให้โครงการไม่สามารถดำเนินการตามแผนได้ คือ
การแข่งขันในการยื่นเสนอการประมูลโครงการของภาคราชการที่มีราคาต่ำกว่างบประมาณ หรือ
ราคากลาง ดังนั้นจำเป็นอย่างยิ่งที่บริษัทฯ
จะต้องเตรียมหามาตรการให้พร้อมกับการแข่งขันที่จะเกิดขึ้นต่อไป

  []แผนภูมิการทำงานของบริษัท

การจัดหาวัตถุดิบเพื่อจำหน่าย

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
เป็นบริษัทที่ประกอบธุรกิจรับเหมาก่อสร้างทั้งภาคราชการ (Government Sector) และเอกชน
(Private Sector) มีสัดส่วนโดยประมาณ 80:20 ในปี 2547 บริษัทฯ รับงานโดยประมาณ
10,000 ล้านบาทเศษ สามารถแยกตามประเภทต่าง ๆ ได้ดังนี้

1.  งานสาธารณูปโภค (Public Utility)

2.  งานอาคาร (Building)

3.  งานด้านพลังงาน (Energy)

4.  งานอุตสาหกรรม (Industrial)

5.  งานถนนโครงการกำจัดน้ำเสีย (Infrastructure & waste water treatment
    plant)

ในการจัดซื้อวัสดุอุปกรณ์และบริการ เพื่อประกอบงานก่อสร้างดังกล่าวข้างต้น บริษัทฯ มีรายชื่อ
Supplier ที่ผ่านการคัดเลือก และเป็นที่ยอมรับของผู้ประกอบการก่อสร้าง
ทั่วไปอยู่ในทำเนียบของบริษัทฯ มากกว่า 2,000 ราย หรือมากกว่า 95%
เป็นผู้ประกอบการภายในประเทศ

ในการจัดหาวัสดุอุปกรณ์และบริการเพื่อใช้ในการก่อสร้างนั้น บริษัทฯ
สามารถจัดซื้อโดยตรงกับผู้ประกอบการ (Manufacturer) หรือซื้อผ่านตัวแทน (Supplier
representative agent) ภายในประเทศ หรือซื้อจากต่างประเทศโดยตรง
ส่วนการสั่งซื้อวัสดุอุปกรณ์ (Main material) และบริการ นั้น บริษัทฯ
ซื้อปริมาณมากโดยมีลักษณะเป็น Big lot และได้กำหนดระยะเวลาส่งมอบ (Schedule) ที่แน่นอน
ซึ่งทำให้บริษัทฯ มีอำนาจในการต่อรองมากขึ้น สามารถซื้อได้ในราคาต่ำกว่าท้องตลาด
นับเป็นการลดต้นทุนอย่างหนึ่งด้วย

การจัดซื้อวัสดุอุปกรณ์ก่อสร้างและบริการปี 2547 จะเห็นได้ว่าแนวโน้มการจัดจ้างมีเพิ่มมากขึ้น
เนื่องจากบริษัทฯ ชนะการประมูลและได้งานก่อสร้างมากขึ้น
ด้วยเหตุนี้การจัดซื้อวัสดุอุปกรณ์ก่อสร้างและบริการ จึงต้องได้มาตรฐานและเป็นไปตามข้อกำหนด
(Specification) ต่าง ๆ ของหน่วยราชการ หรือเป็นไปตามข้อตกลงในสัญญา วัสดุอุปกรณ์ต่าง
ๆ เหล่านี้ต้องสามารถตรวจสอบได้จากสถาบันทางราชการ หรือหน่วยงานมาตรฐานอิสระ
ซึ่งเป็นที่ยอมรับทั้งหน่วยงานราชการและหน่วยงานเอกชน

บริษัทฯ เปิดกว้างให้กับ Supplier ทุกรายเข้าแข่งขันประกวดราคา
ภายใต้กฎเกณฑ์เดียวกันของการจัดซื้อวัสดุอุปกรณ์และบริการ โดยปราศจากอคติใด ๆ
เพื่อให้ได้วัสดุอุปกรณ์ก่อสร้างและบริการที่ดีถูกต้องตามกฎเกณฑ์ เป็นไปตามมาตรฐานสากล
ด้วยราคาสมเหตุสมผล

ขั้นตอนการพิจารณาการจัดซื้อวัสดุอุปกรณ์ และบริการ ของงานก่อสร้าง มีดังต่อไปนี้

1. การพิจารณาด้านเทคนิค วัสดุอุปกรณ์และบริการ จำเป็นต้องถูกต้องตาม Technical Data ,
ตามข้อกำหนดของวัสดุอุปกรณ์ และจำเป็นต้องมีการประกันคุณภาพ (Quality assurance)
โดยมีการกำหนดระยะ Guarantee และ Warrantee period ตามข้อกำหนดของทางราชการ

2. การพิจารณาด้าน Commercial term วัสดุอุปกรณ์และบริการจำเป็นต้องมี Bid summary ,
Cost evaluate, Cost analysis และ Cost control
ราคาที่ได้จำเป็นต้องเป็นที่ยอมรับอย่างสมเหตุสมผล และไม่เกินจากงบประมาณที่กำหนด

วัสดุอุปกรณ์ก่อสร้างและบริการ ที่บริษัทฯ จัดซื้อ/จัดจ้าง จำเป็นต้องเป็นไปตามข้อ 1 และข้อ 2
เพื่อให้เกิดความมั่นใจว่า วัตถุดิบที่ใช้ในงานก่อสร้างถูกต้อง และได้มาตรฐาน ตรงตามข้อกำหนด
ด้วยราคาที่สมเหตุสมผล

สัดส่วนการซื้อวัตถุดิบในประเทศและต่างประเทศ

บริษัทฯ ยังคงมุ่งเน้นการใช้สินค้าที่ผลิตในประเทศ
เพื่อป้องกันความเสี่ยงที่อาจเกิดขึ้นจากอัตราแลกเปลี่ยน ประกอบกับงานโครงการที่บริษัทฯ
ดำเนินการส่วนใหญ่เป็นงานราชการ ซึ่งมีนโยบายให้ใช้วัสดุที่ผลิตในประเทศ
การสั่งซื้อสินค้าจากต่างประเทศที่เกิดขึ้นมีมูลค่าน้อยมาก
และเป็นการซื้อตามความจำเป็นที่เกิดขึ้นจากข้อกำหนดของงาน ในปี พ.ศ. 2547
การสั่งซื้อวัตถุดิบจากผู้ผลิตภายในประเทศ คิดเป็นร้อยละ 65.63
ของปริมาณการสั่งซื้อวัตถุดิบทั้งหมด และการสั่งซื้อวัตถุดิบจากผู้ผลิตต่างประเทศ คิดเป็นร้อยละ
1.06 ของปริมาณการสั่งซื้อวัตถุดิบทั้งหมด

จำนวนผู้จำหน่ายวัตถุดิบ

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
ยึดถือนโยบายจัดซื้อ/จัดจ้างเป็นอิสระ ไม่ยึดหรือผูกพันกับ Supplier รายใดรายหนึ่ง
โดยเปิดกว้างให้กับ Supplier ทุกราย เข้ามาเสนอโดยไม่มีข้อจำกัด หรือข้อกีดกันใด ๆ
เพื่อให้ได้ Supplier ที่ดีที่สุด และตอบสนองความต้องการของบริษัทฯ สูงสุด

บริษัทฯ มีผู้จัดจำหน่ายจำนวนมากรายในแต่ละวัตถุดิบ จึงไม่เกิดภาวะผูกขาด นอกจากนี้บริษัทฯ
ยังใช้นโยบายการต่อรองราคาแบบไม่ผูกขาดกับผู้จำหน่ายกลุ่มใดกลุ่มหนึ่ง
และมีการเจรจาต่อรองครั้งต่อครั้งสำหรับแต่ละโครงการ บริษัทฯ
ไม่มีผู้จัดจำหน่ายใดที่มียอดซื้อรวมเกินร้อยละ 30

สภาพปัญหาเกี่ยวกับวัตถุดิบ

วัตถุดิบที่ใช้ในงานก่อสร้าง มีปัญหาเนื่องมาจากสาเหตุหลัก คือ Demand และ Supply ไม่สมดุล
เมื่อไรก็ตามที่ Demand และ Supply ไม่สมดุลย่อมเป็นที่มาของการปรับราคาสินค้า
โดยส่วนใหญ่การปรับราคาสินค้ามีแนวโน้มเพิ่มขึ้น ซึ่งการปรับลดลงยังไม่เคยปรากฏเลย
สาเหตุหลักของการปรับราคาของสินค้าเพิ่มสูงขึ้นนั้นมาจาก

1.  ปัญหาการขนส่ง ที่ถูกกำหนดด้วยอัตราบรรทุกของรถ (ข้อกำหนดของตำรวจทางหลวง) คือ
    ขนส่งได้น้อยในขณะที่ค่าใช้จ่ายเท่าเดิม เป็นที่มาของการปรับราคาขึ้น

2.  ปัญหาเนื่องจากการขาดแคลนแรงงาน (Skilled Labour)

3.  ปัญหาเหล็กเส้น, เหล็กแผ่น ขึ้นราคา เนื่องจากวัตถุดิบขึ้นราคา หรือขาดแคลน เป็นต้น

4.  ปัญหาของ Anti dumping ของแผ่นเหล็กในการนำเข้า

5.  ณ ขณะนี้น้ำมัน Diesel ถูกควบคุมโดยกลไกของรัฐบาล
    ถ้าเมื่อไรปล่อยให้เกิดการลอยตัวของราคาน้ำมัน Diesel
    เชื่อว่าน้ำมันซึ่งเป็นปัจจัยหลักของการขนส่งจะปรับราคาขึ้น ซึ่งจะทำให้วัสดุ อุปกรณ์
    ของการก่อสร้างปรับราคาสูงขึ้นอย่างแน่นอน

จากสาเหตุหลัก ๆ นี้มีผลทำให้ราคาค่าก่อสร้างสูงขึ้น ราคาที่ประมูลย่อมสูงตาม
การควบคุมต้นทุนการก่อสร้างจึงทำได้ยาก และมีผลต่อผลประกอบการของบริษัทค่อนข้างมาก
ราคาวัตถุดิบเพิ่ม ค่าแรงเพิ่ม ถึงแม้จะมีค่าใช้จ่ายในส่วนบริหารเท่าเดิม แต่ค่าใช้จ่ายที่เพิ่มขึ้น
ส่งผลให้อัตราส่วนทางกำไรลดลง การแข่งขันสูงขึ้น
อัตราความเสี่ยงของบริษัทประกอบธุรกิจการก่อสร้างสูงขึ้นตามไปด้วย

ผลกระทบต่อสิ่งแวดล้อม

  ในการดำเนินงานก่อสร้างของบริษัทฯ อาจก่อให้เกิดผลกระทบต่อสิ่งแวดล้อมได้ในบางกรณี
  ซึ่งบริษัทฯ
  ก็ได้เตรียมมาตรการรองรับผลกระทบต่อสิ่งแวดล้อมที่อาจเกิดขึ้นจากการดำเนินงานของบริษัทฯ
  ไว้แล้วดังนี้

มาตรการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อมเบื้องต้นระหว่างก่อสร้าง

  มาตรการลดผลกระทบและมาตรการติดตามตรวจสอบคุณภาพสิ่งแวดล้อม
  ที่จัดทำขึ้นนี้เป็นเพียงมาตรการเบื้องต้น
  อาจจะมีมาตรการเพิ่มเติมตามข้อเสนอแนะของผู้เชี่ยวชาญและหน่วยงานราชการที่เกี่ยวข้อง
  ซึ่งบริษัทได้วางแนวทางการปฏิบัติไว้ดังนี้

คุณภาพอากาศ

1)  จัดเก็บและทำความสะอาดบริเวณพื้นที่ก่อสร้าง
    เพื่อป้องกันการฟุ้งกระจายของฝุ่นละอองตลอดระยะเวลาก่อสร้างพร้อมทั้งจัดระเบียบการวางวัสดุ/อุปกรณ์ต่างๆ
    ไว้ในคลังเก็บเครื่องมือ

2)  ใช้น้ำฉีดพรมบริเวณที่อาจก่อให้เกิดการฟุ้งกระจายของฝุ่นละออง ตัวอย่างเช่น
    บริเวณที่มีการเปิดหน้าดินหรือขุดเจาะหน้าดิน

3)  ต้องใช้ตาข่ายกั้นระหว่างพื้นที่ก่อสร้างที่ติดกับชุมชนใกล้เคียง
    โดยใช้ตาข่ายที่มีความหนามากเพียงพอ (อย่างน้อย 2 ชั้น)
    ที่จะกรองฝุ่นละอองจากการก่อสร้างให้มีปริมาณในระดับที่ยอมรับได้

4)  มีการดูแลสภาพเครื่องยนต์/เครื่องจักรกลต่างๆ ที่ใช้ในพื้นที่ก่อสร้างเพื่อป้องกันการปล่อยเขม่า
    ฝุ่นละออง ตลอดจนให้มีการล้างรถโดยเฉพาะบริเวณด้านล่างและล้อรถ
    เมื่อต้องการเคลื่อนย้ายออกจากพื้นที่ก่อสร้าง

5)  เนื่องจากการก่อสร้างจำเป็นต้องมีการเพิ่มการจราจร
    ซึ่งผู้รับเหมาจัดให้มีป้ายสัญญาณเพื่อความคล่องตัวและความปลอดภัยในการจราจร
    และลดปัญหามลภาวะที่เกิดขึ้นในสภาพการจราจรที่เพิ่มขึ้น

6)  ตรวจตราดูแลบำรุงรักษา เส้นทางจราจรสาธารณะที่ร่วมใช้งานให้อยู่ในสภาพเดิมหรือดีขึ้น
    รวมทั้งปฏิบัติตามระเบียบขนส่งอย่างเคร่งครัด

7)  กำหนดให้รถบรรทุกที่วิ่งในบริเวณพื้นที่ก่อสร้างไม่เกิน 40 กิโลเมตรต่อชั่วโมง

8)  กำหนดให้มีการตรวจวัดฝุ่นละออง (SPM) และฝุ่นขนาดไม่เกิน 10 ไมครอน (PM10)
    ในบริเวณพื้นที่ที่มีการก่อสร้างโดยเฉพาะช่วงที่ติดกับแหล่งชุมชน อย่างน้อยเดือนละ 1 ครั้ง
    ตลอดช่วงที่ทำการก่อสร้าง

  เสียง

1)  กำหนดเวลาตอกเข็มให้ไม่ตรงกับเวลาที่ประชาชนพักผ่อนในช่วงกลางคืน
    โดยเฉพาะบริเวณก่อสร้างที่อยู่ใกล้ชุมชนและไม่ตรงกับเวลาที่นักเรียนทำกิจกรรมการเรียนการสอนในตอนกลางวัน

2)  ให้มีการตรวจวัดระดับเสียงอย่างน้อยเดือนละ 1 ครั้ง
    โดยกำหนดจุดตรวจวัดจุดเดียวกับคุณภาพอากาศ

  ความสั่นสะเทือน

1)  ให้มีการตรวจวัดระดับของความสั่นสะเทือนอย่างน้อยเดือนละ 1 ครั้ง
    โดยตรวจวัดขณะที่ทำการตอกเสาเข็มและกำหนดจุดตรวจวัดจุดเดียวกับคุณภาพอากาศและเสียง

มาตรการป้องกันผลกระทบกับแหล่งชุมชนใกล้เคียง

1)  มีผู้แทนของบริษัทเข้าร่วมฟังชี้แจงในการประชุมกรรมการหมู่บ้าน หรือ อบต. ทุกครั้ง
    โดยขอความเห็นและปฏิบัติตามถ้าทำได้

2)  ติดป้ายประกาศแจ้งรายละเอียด ชื่อ และสถานที่ติดต่อเพื่อรับคำร้องเรียนและรับข้อเสนอแนะ
    พร้อมทั้งรายงานผลการติดตามสภาวะสิ่งแวดล้อม อุบัติเหตุจราจร

3)  ให้ความช่วยเหลือแก่ชุมชนตามสมควร ในปี พ.ศ. 2545
    นี้บริษัทฯได้สร้างอาคารสำหรับโรงเรียนทั้งสิ้น 4 แห่ง ได้แก่ โรงเรียนบ้านโกรกเดือนห้า
    จังหวัดนครราชสีมา โรงเรียนวัดดอนสีนนท์ จังหวัดฉะเชิงเทรา โรงเรียนซอย 26 สาย 4
    ซ้าย จังหวัดลพบุรี โรงเรียนบ้านวัดยม จังหวัดพระนครศรีอยุธยา และในปี พ.ศ.2546-2547
    บริษัทฯยังคงสานต่อโครงการสร้างอาคารเรียนอย่างต่อเนื่องอีกทั้งสิ้นจำนวน 10 โรงเรียน

4)  ในกรณีเกิดปัญหามวลชน

    1.  เร่งแจ้งหน่วยราชการเพื่อเป็นผู้ไกล่เกลี่ย

    2.  ออกเงินรองรับความเสียหายเบื้องต้น
        ซึ่งสามารถเรียกคืนจากผู้ว่าจ้างได้ถ้าไม่ใช่ความผิดของผู้รับเหมา

    3.  ติดตามผลสรุปทำรายงานทุกอาทิตย์ จนสิ้นสุดปัญหา

5)  ทำรายงานประจำเดือนเพื่อสรุปสถานการณ์

  บริษัทฯ ได้ดำเนินการตามมาตรการลดผลกระทบสิ่งแวดล้อม
  และมาตรการติดตามตรวจสอบคุณภาพของสิ่งแวดล้อมเบื้องต้นระหว่างก่อสร้างอย่างเคร่งครัดเพื่อให้เกิดผลกระทบต่อสิ่งแวดล้อมและชุมชนให้น้อยที่สุดเท่าที่จะเป็นไปได้

ความปลอดภัย

บริษัทฯ
มีนโยบายให้ความสำคัญสูงสุดในเรื่องความปลอดภัยในการทำงานโดยตั้งให้มีแผนกความปลอดภัย
เพื่อทำหน้าที่ดังนี้

-   ในด้านการจัดการ

  จัดทำโครงสร้างการบริหารจัดการงานความปลอดภัยของบริษัทฯ
  โดยมีคณะกรรมการกลางความปลอดภัยเป็นผู้กำกับดูแล
  ออกระเบียบการรายงานและการสอบสวนอุบัติเหตุ ปรับปรุงการจัดทำฐานข้อมูลและสถิติต่างๆ
  กำหนดให้ทุกหน่วยงานมีการประชุมคณะกรรมการความปลอดภัยของหน่วยงาน อย่างน้อยเดือนละ
  1 ครั้ง จัดประชุมเจ้าหน้าที่ความปลอดภัยอย่างสม่ำเสมอ

-   ในส่วนของการเสริมสร้างทัศนคติและให้ความรู้

  จัดให้มีการอบรมความรู้กฎหมายเกี่ยวกับความปลอดภัยในงานก่อสร้างให้กับวิศวกร
  อบรมการปฏิบัติงานอย่างปลอดภัยด้านต่างๆแก่หัวหน้างานและผู้ปฏิบัติงาน
  แจ้งข้อมูลข่าวสารต่างๆด้านความปลอดภัยให้กับหน่วยงานและจัดให้มี Safety Talk
  ก่อนเริ่มงานให้กับคนงานอย่างน้อยสัปดาห์ละ 2 ครั้ง

-   ในส่วนการตรวจสอบและปรับปรุงสภาพการทำงาน

  ทำการตรวจสอบความปลอดภัยในหน่วยงาน (SITE SAFETY AUDIT) การประเมินความเสี่ยง
  และจัดทำมาตรการป้องกันในหน่วยงานที่มีความเสี่ยงสูงเช่น
  มีการจัดกิจกรรมรณรงค์และส่งเสริมความปลอดภัย เช่นการจัดนิทรรศการความปลอดภัย
  การรณรงค์ป้องกันและปราบปราบยาเสพติดและ การจัดประกวด STECON SITE SAFETY
  AWARD ตรวจสอบให้คนงานและเจ้าหน้าที่ในหน่วยงานต่าง ๆ ปฏิบัติตามกฎระเบียบ
  ว่าด้วยเรื่องความปลอดภัยอย่างเคร่งครัด
  และมีบทลงโทษสำหรับผู้ที่ฝ่าฝืนกฎระเบียบความปลอดภัยอย่างรุนแรง

  [][]อุตสาหกรรมก่อสร้างเป็นกิจการที่มีความเสี่ยงจากการเกิดอุบัติเหตุสูงกว่ากิจการประเภทอื่นๆ
  เป็นอย่างมาก แต่ด้วยการที่บริษัทฯ
  มีนโยบายให้ความสำคัญสูงสุดในเรื่องความปลอดภัยและนำไปยึดถือปฏิบัติอย่าง
  เคร่งครัด ทำให้อัตราการเกิดอุบัติเหตุของบริษัทฯ
  อยู่ต่ำกว่าค่าเฉลี่ยของอุตสาหกรรมก่อสร้างเป็นอย่างมาก ยิ่งกว่านั้นบริษัทฯ
  สามารถควบคุมและจัดการให้อัตราการเกิดอุบัติเหตุของบริษัทฯ
  ต่ำกว่าค่าเฉลี่ยของทุกอุตสาหกรรมในประเทศได้อีกด้วยและในปี 2546
  บริษัทฯได้ดำเนินการโดยไม่มีอุบัติเหตุถึงแก่ชีวิตหรือบาดเจ็บถึงขั้นทุพพลภาพแม้แต่รายเดียว

  []สถิติการเกิดอุบัติเหตุของบริษัทฯ อยู่ต่ำกว่าค่าเฉลี่ยของอุตสาหกรรมมาโดยตลอด